|  |  |
| --- | --- |
| 1Σε γνωρίζω από την κόψητου σπαθιού την τρομερή,σε γνωρίζω από την όψη,που με βία μετράει τη γη. | 8Τότε εσήκωνες το βλέμμαμές στα κλάιματα θολό,και εις το ρούχο σου έσταζ᾿ αίμαπλήθος αίμα ελληνικό. |
| 2Απ’ τα κόκαλα βγαλμένητων Ελλήνων τα ιερά,και σαν πρώτα ανδρειωμένη,χαίρε, ώ χαίρε, Ελευθεριά! | 9Με τα ρούχα αιματωμέναξέρω ότι έβγαινες κρυφάνα γυρεύης εις τα ξέναάλλα χέρια δυνατά. |
| 3Εκεί μέσα εκατοικούσεςπικραμένη, εντροπαλή,κι ένα στόμα ακαρτερούσες,«έλα πάλι», να σου πη. | 10Μοναχή το δρόμο επήρες,εξανάλθες μοναχή,δεν είν᾿ εύκολες οι θύρες,εάν η χρεία τες κουρταλή. |
| 4Άργειε νά ’λθη εκείνη η μέρακι ήταν όλα σιωπηλά,γιατὶ τά ’σκιαζε η φοβέρακαι τα πλάκωνε η σκλαβιά. | 11Άλλος σου έκλαψε εις τα στήθιααλλ᾿ ανάσασιν καμιάάλλος σου έταξε βοήθειακαι σέ γέλασε φρικτά. |
| 5Δυστυχής! Παρηγορίαμόνη σου έμεινε να λέςπερασμένα μεγαλείακαι διηγώντας τα να κλαίς. | 12Άλλοι, οϊμέ! στη συμφορά σου,όπου εχαίροντο πολύ,«σύρε νά ’βρης τα παιδιά σου,σύρε», ελέγαν οι σκληροί. |
| 6Και ακαρτέρει, και ακαρτέρειφιλελεύθερη λαλιά,ένα εκτύπαε τα’ άλλο χέριαπό την απελπισιά, | 13Φεύγει οπίσω το ποδάρικαι ολογλήγορο πατείή την πέτρα ή το χορτάριπου τη δόξα σου ενθυμεί. |
| 7κι έλεες «πότε, ά! πότε βγάνωτο κεφάλι από τς ερμιές;»Και αποκρίνοντο από πάνωκλάψες, άλυσες, φωνές. | 14Ταπεινότατή σου γέρνειη τρισάθλια κεφαλή,σαν πτωχού που θυροδέρνεικι είναι βάρος του η ζωή. |

|  |  |
| --- | --- |
| 15Ναί∙ αλλά τώρα αντιπαλεύεικάθε τέκνο σου με ορμή,που ακατάπαυστα γυρεύειή τη νίκη ή τη θανή! | 22Γκαρδιακά χαροποιήθηκαι του Βάσιγκτον η γηκαι τα σίδερα ενθυμήθηπου την έδεναν κι αυτή. |
| 16Απ’ τα κόκαλα βγαλμένητων Ελλήνων τα ιερά, και σαν πρώτα ανδρειωμένηχαίρε, ώ χαίρε, Ελευθεριά! | 23Απ’ τον πύργο του φωνάζει,σά να λέη «σε χαιρετώ»,και τη χήτη του τινάζειτο Λεοντάρι το Ισπανό. |
| 17Μόλις είδε την ορμή σουο ουρανός, που για τ’ς εχθρούςεις τη γη τη μητρική σουέτρεφ᾿ άνθια και καρπούς, | 24Ελαφιάσθη της Αγγλίαςτο θηρίο και σέρνει ευθύςκατά τ’ άκρα της ’Ρουσίαςτα μουγκρίσματα τ᾿ς οργής. |
| 18εγαλήνευσε και εχύθηκαταχθόνια μία βοήκαι του Ρήγα σου απεκρίθηπολεμόκραχτη η φωνή | 25Εις το κίνημά του δείχνειπώς τα μέλη είν’ δυνατάκαι στου Αιγαίου το κύμα ρίχνειμία σπιθόβολη ματιά. |
| 19όλοι οι τόποι σου σ’ εκράξανχαιρετώντας σε θερμά,και τα στόματα εφωνάξαν,όσα αισθάνετο η καρδιά. | 26Σέ ξανοίγει από τα νέφηκαι το μάτι του Αετού,που φτερά και νύχια θρέφειμε τα σπλάχνα του Ιταλού· |
| 20Εφωνάξανε ως τα’ αστέριατου Ιονίου και τα νησιά,και εσηκώσανε τα χέρια,για να δείξουνε χαρά, | 27και σ’ εσέ καταγειρμένος,γιατί πάντα σε μισεί,έκρωζ’, έκρωζε ο σκασμένος,να σε βλάψη, αν ημπορή. |
| 21μ’ όλον πού ’ναι αλυσωμένοτο καθένα τεχνικάκαι εις το μέτωπο γραμμένοέχει: ψεύτρα Ελευθεριά. | 28Άλλο εσύ δεν συλλογιέσαιπάρεξ που θα πρωτοπάςδεν μιλείς και δεν κουνιέσαιστες βρισίες όπου αγρικάς∙ |

|  |  |
| --- | --- |
| 29σαν το βράχον όπου αφήνεικάθε ακάθαρτο νερόεις τα πόδια του να χύνηευκολόσβηστον αφρό, | 36Μεγαλόψυχο το μάτιδείχνει πάντα όπως νικεί,και ας είναι άρματα γεμάτηκαι πολέμιαν χλαλοή. |
| 30όπου αφήνει ανεμοζάληκαι χαλάζι και βροχήνα του δέρνουν τη μεγάλη,την αιώνια κορυφή. | 37Σου προβαίνουνε και τρίζουν,για να ιδής πώς είν’ πολλάδεν ακούς που φοβερίζουνάνδρες μύριοι και παιδιά; |
| 31Δυστυχιά του, ώ δυστυχιά του,οποιανού θέλει βρεθήστο μαχαίρι σου αποκάτουκαι σ’ εκείνο αντισταθή. | 38Λίγα μάτια, λίγα στόματαθα σας μείνουνε ανοιχτά,για να κλαύσετε τα σώματα,πού θέ να’ύρη η συμφορά. |
| 32Το θηρίο, π’ ανανογιέταιπως του λείπουν τα μικρά,περιορίζεται, πετιέται,αίμα ανθρώπινο διψά. | 39Κατεβαίνουνε, και ανάφτειτου πολέμου αναλαμπή·το τουφέκι ανάβει, αστράφτει,λάμπει, κόφτει το σπαθί. |
| 33Τρέχει, τρέχει όλα τα δάση,τα λαγκάδια, τα βουνά,και όπου φθάση, όπου περάσηφρίκη, θάνατος, ερμιά· | 40Γιατί η μάχη εστάθη ολίγη;λίγα τα αίματα γιατί;τον εχθρό θωρώ να φύγηκαι στο κάστρο ν’ ανεβή. |
| 34ερμιά, θάνατος και φρίκη,όπου επέρασες κι εσύ∙ξίφος έξω από την θήκηπλέον ανδρείαν σου προξενεί. | 41Μέτρα! Είν’ άπειροι οι φευγάτοι,οπού φεύγοντας δειλιούν∙τα λαβώματα στην πλάτηδέχοντ’, ώστε ν’ ανεβούν. |
| 35Ιδού εμπρός σου ο τοίχος στέκειτης αθλίας Τριπολιτσάς·τώρα τρόμου αστροπελέκινα της ρίψης πιθυμάς. | 42Εκεί μέσα ακαρτερείτετην αφεύγατη φθορά∙νά, σας φθάνει· αποκριθήτεστης νυκτός τη σκοτεινιά. |

|  |  |
| --- | --- |
| 43Αποκρίνονται, και η μάχηέτσι αρχίζει, όπου μακριάαπό ράχη εκεί σε ράχηαντιβούιζε φοβερά. | 50Τόσοι, τόσοι ανταμωμένοιεπετιούντο από τη γη,όσοι είν’ άδικα σφαγμένοιαπό τούρκικην οργή. |
| 44Ακούω κούφια τα τουφέκια,ακούω σμίξιμο σπαθιών,ακούω ξύλα, ακούω πελέκια,ακούω τρίξιμο δοντιών. | 51Τόσα πέφτουνε τα θέρι-σμένα αστάχια εις τους αγρούς·σχεδόν όλα εκειά τα μέρηεσκεπάζοντο απ’ αυτούς. |
| 45Ά! τί νύκτα ήταν εκείνηπου την τρέμει ο λογισμός;Άλλος ύπνος δεν εγίνηπάρεξ θάνατου πικρός. | 52Θαμποφέγγει κανέν’ άστρο,και αναδεύοντο μαζί,αναβαίνοντας το κάστρομε νεκρώσιμη σιωπή. |
| 46Της σκηνής η ώρα, ο τόπος,οι κραυγές, η ταραχή,ο σκληρόψυχος ο τρόποςτου πολέμου, και οι καπνοί, | 53Έτσι χάμου εις την πεδιάδα,μες στο δάσος το πυκνό,όταν στέλνη μίαν αχνάδαμισοφέγγαρο χλωμό, |
| 47και οι βροντές, και το σκοτάδι,όπου αντίσκοφτε η φωτιά,επαράσταιναν τον άδηπου ακαρτέρειε τα σκυλιά· | 54εάν οι άνεμοι μες στ’ άδειατα κλαδιά μουγκοφυσούν,σειούνται, σειούνται τα μαυράδια,όπου οι κλώνοι αντικτυπούν. |
| 48τ’ ακαρτέρειε. εφαίνοντ’ ίσκιοιαναρίθμητοι γυμνοί,κόρες, γέροντες, νεανίσκοι,βρέφη ακόμη εις το βυζί. | 55Με τα μάτια τους γυρεύουνόπου είν’ αίματα πηχτά,και μες στ’ αίματα χορεύουνμε βρυχίσματα βραχνά, |
| 49Όλη μαύρη μυρμηγκιάζει,μαύρη η εντάφια συντροφιά,σαν το ρούχο οπού σκεπάζειτα κρεββάτια τα στερνά. | 56και χορεύοντας μανίζουνεις τους Έλληνας κοντά,και τα στήθια τους εγγίζουνμε τα χέρια τα ψυχρά. |

|  |  |
| --- | --- |
| 57Εκειό το έγγισμα πηγαίνειβαθιά μες στα σωθικά,όθεν όλη η λύπη βγαίνει,και άκρα αισθάνονται ασπλαχνιά. | 64Κοίτα χέρια απελπισμέναπως θερίζουνε ζωές!Χάμου πέφτουνε κομμέναχέρια, πόδια, κεφαλές, |
| 58Τότε αυξαίνει του πολέμουο χορός τρομακτικά,σαν το σκόρπισμα του ανέμουστου πελάου τη μοναξιά. | 65και παλάσκες και σπαθίαμε ολοσκόρπιστα μυαλά,και με ολόσχιστα κρανίασωθικά λαχταριστά. |
| 59Κτυπούν όλοι απάνου κάτου·κάθε κτύπημα που εβγήείναι κτύπημα θανάτου,χωρίς να δευτερωθή. | 66Προσοχή καμία δεν κάνεικανείς, όχι, εις τη σφαγήπάνε πάντα εμπρός. Ώ! φθάνει,φθάνει έως πότε οι σκοτωμοί; |
| 60Κάθε σώμα ιδρώνει, ρέειλες και εκείθεν η ψυχήαπ’ το μίσος που την καίειπολεμάει να πεταχθή. | 67Ποίος αφήνει εκεί τον τόπο,πάρεξ όταν ξαπλωθή;Δεν αισθάνονται τον κόποκαι λες κι είναι εις την αρχή. |
| 61Της καρδίας κτυπίες βροντάνεμες στα στήθια τους αργά,και τα χέρια οπού χουμάνεπερισσότερο είν’ γοργά. | 68Ολιγόστευαν οι σκύλοι,και «Αλλά» εφώναζαν, «Αλλά»και των χριστιανών τα χείλη«φωτιά» εφώναζαν, «φωτιά». |
| 62Ουρανός γι’ αυτούς δεν είναι,ουδέ πέλαο, ουδέ γή·γι’ αυτούς όλους το πάν είναιμαζωμένο αντάμα εκεί. | 69Λεονταρόψυχα εκτυπιούντο,πάντα εφώναζαν «φωτιά»,και οι μιαροί κατασκορπιούντο,πάντα σκούζοντας «Αλλά». |
| 63Τόση η μάνητα και η ζάλη,που στοχάζεσαι, μή πωςαπό μία μεριά και απ’ άλληδεν μείνη ένας ζωντανός. | 70Παντού φόβος και τρομάρακαι φωνές και στεναγμοί·παντού κλάψα, παντού αντάρα,και παντού ξεψυχισμοί. |

|  |  |
| --- | --- |
| 71Ήταν τόσοι! πλέον το βόλιεις τ’ αυτιά δεν τους λαλεί.Όλοι χάμου εκείτοντ’ όλοιεις την τέταρτην αυγή. | 78΄Ω τρακόσιοι! σηκωθήτεκαι ξανάλθετε σ’ εμάς∙τα παιδιά σας θέλ’ ιδήτεπόσο μοιάζουνε μ’ εσάς. |
| 72Σαν ποτάμι το αίμα εγίνηκαι κυλάει στη λαγκαδιά,και το αθώο χόρτο πίνειαίμα αντίς για τη δροσιά. | 79Όλοι εκείνοι τα φοβούνται,και με πάτημα τυφλόεις την Κόρινθο αποκλειούνταικι όλοι χάνουνται απ’ εδώ. |
| 73Της αυγής δροσάτο αέρι,δεν φυσάς τώρα εσύ πλιόστων ψευδόπιστων το αστέριφύσα, φύσα εις το Σταυρό. | 80Στέλνει ο άγγελος του ολέθρουπείναν και θανατικόπου σε σχήμα ενός σκελέθρουπερπατούν αντάμα οι δυό· |
| 74Απ’ τα κόκαλα βγαλμένητων Ελλήνων τα ιερά,και σαν πρώτα ανδρειωμένη,χαίρε, ώ χαίρε, Ελευθεριά! | 81και πεσμένα εις τα χορτάριααπεθαίνανε παντούτα θλιμμένα απομεινάριατης φυγής και του χαμού. |
| 75Της Κορίνθου ιδού και οι κάμποιδεν λάμπ’ ήλιος μοναχάεις τους πλάτανους, δεν λάμπειεις τ’ αμπέλια, εις τα νερά∙ | 82Και εσύ αθάνατη, εσύ θεία,που ό,τι θέλεις ημπορείς,εις τον κάμπο, Ελευθερία,ματωμένη περπατείς. |
| 76εις τον ήσυχον αιθέρατώρα αθώα δεν αντηχείτα λαλήματα η φλογέρα,τα βελάσματα το αρνί∙ | 83Στη σκιά χεροπιασμένες,στη σκιά βλέπω κι εγώκρινοδάκτυλες παρθένες,όπου κάνουνε χορό· |
| 77τρέχουν άρματα χιλιάδεςσαν το κύμα εις το γιαλόαλλ’ οι ανδρείοι παλικαράδεςδεν ψηφούν τον αριθμό. | 84στο χορό γλυκογυρίζουνωραία μάτια ερωτικά,και εις την αύρα κυματίζουνμαύρα, ολόχρυσα μαλλιά. |

|  |  |
| --- | --- |
| 85Η ψυχή μου αναγαλλιάζειπως ο κόρφος καθεμιάςγλυκοβύζαστο ετοιμάζειγάλα ανδρείας και ελευθεριάς. | 92Αγρικάει την ψαλμῳδίαοπού εδίδαξεν αυτή·βλέπει τη φωταγωγίαστους αγίους εμπρός χυτή. |
| 86Μες στα χόρτα, τα λουλούδια,το ποτήρι δεν βαστώ∙φιλελεύθερα τραγούδιασαν τον Πίνδαρο εκφωνώ. | 93Ποιοί είν’ αυτοί που πλησιάζουνμε πολλή ποδοβολή,κι άρματ’, άρματα ταράζουν;Επετάχτηκες Εσύ. |
| 87Απ’ τα κόκαλα βγαλμένητων Ελλήνων τα ιερά,και σαν πρώτα ανδρειωμένη,χαίρε, ώ χαίρε, Ελευθεριά! | 94Ά! το φως, που σε στολίζεισαν ηλίου φεγγοβολήκαι μακρόθεν σπινθηρίζει,δεν είναι, όχι, από τη γη∙ |
| 88Πήγες εις το Μεσολόγγιτην ημέρα του Χριστού,μέρα που άνθισαν οι λόγγοιγια το τέκνο του Θεού. | 95λάμψιν έχει όλη φλογώδηχείλος, μέτωπο, οφθαλμός·φως το χέρι, φως το πόδι,κι όλα γύρω σου είναι φως. |
| 89Σο’ύλθε εμπρός λαμποκοπώνταςη Θρησκεία μ’ ένα σταυρόκαι το δάκτυλο κινώνταςόπου ανεί τον ουρανό, | 96Το σπαθί σου αντισηκώνεις,τρία πατήματα πατάς,σαν τον πύργο μεγαλώνεις,και εις το τέταρτο κτυπάς· |
| 90«σ’ αυτό», εφώναξε, «το χώμαστάσου ολόρθη, Ελευθεριά»·και φιλώντας σου το στόμαμπαίνει μες στην εκκλησιά. | 97με φωνή που καταπείθειπροχωρώντας ομιλείς∙«Σήμερ’, άπιστοι, εγεννήθη,ναί, του κόσμου ο Λυτρωτής». |
| 91Εις την τράπεζα σιμώνει,και το σύγνεφο το αχνόγύρω γύρω της πυκνώνειπου σκορπάει το θυμιατό. | 98Αυτός λέγει… «ΑφοκρασθήτεΕγώ είμ’ Άλφα, Ωμέγα εγώ·πέστε, πού θ’ αποκρυφθήτεεσείς όλοι, αν οργισθώ;» |

|  |  |
| --- | --- |
| 99«Φλόγα ακοίμητήν σας βρέχω,που μ’ αυτήν αν συγκριθήκείνη η κάτω όπου σας έχωσαν δροσιά θέλει βρεθή». | 106ν’ αποφύγετε! το κύμαέγινε όλο φουσκωτό·εκεί ευρήκατε το μνήμαπριν να ευρήτε αφανισμό. |
| 100Κατατρώγει, ωσάν τη σχίζα,τόπους άμετρα υψηλούς,χώρες, όρη από τη ρίζα,ζώα και δένδρα και θνητούς, | 107Βλασφημάει, σκούζει, μουγκρίζεικάθε λάρυγγας εχθρού,και το ρεύμα γαργαρίζειτες βλασφήμιες του θυμού. |
| 101και το πάν το κατακαίει,και δεν σώζεται πνοή,πάρεξ του ανέμου που πνέειμες στη στάχτη τη λεπτή». | 108Σφαλερά τετραποδίζουνπλήθος άλογα, και ορθάτρομασμένα χλιμιτρίζουνκαι πατούν εις τα κορμιά. |
| 102Κάποιος ήθελε ερωτήσει:του θυμού του είσαι αδελφή;Ποίος είν’ άξιος να νικήσηή μ’ εσέ να μετρηθή; | 109Ποίος στον σύντροφον απλώνειχέρι, ωσάν να βοηθηθή·ποίος τη σάρκα του δαγκώνει,όσο όπου να νεκρωθή· |
| 103Η γη αισθάνεται την τόσητου χεριού σου ανδραγαθιά,που όλην θέλει θανατώσητη μισόχριστη σπορά. | 110κεφαλές απελπισμένεςμε τα μάτια πεταχτά,κατά τ’ άστρα σηκωμένεςγια την ύστερη φορά. |
| 104Την αισθάνονται, και αφρίζουντα νερά, και τ’ αγρικώδυνατά να μουρμουρίζουνσαν να ρυάζετο θηριό. | 111Σβηέται -αυξαίνοντας η πρώτητου Αχελώου νεροσυρμή-το χλιμίτρισμα, και οι κρότοικαι του ανθρώπου οι γογγυσμοί. |
| 105Κακορίζικοι, πού πάτετου Αχελώου μες στη ροή,και πιδέξια πολεμάτεαπό την καταδρομή | 112Έτσι ν’ άκουα να βουίξητον βαθύν Ωκεανό,και στο κύμα του να πνίξηκάθε σπέρμα Αγαρηνό· |

|  |  |
| --- | --- |
| 113Και εκεί πο’ύναι η Αγία Σοφία,μες στους λόφους τους επτά,όλα τ’ άψυχα κορμία,βραχοσύντριφτα, γυμνά, | 120ακολουθάει την αρμονίαη αδελφή του Ααρών,η προφήτισσα Μαρία,μ’ ένα τύμπανο τερπνόν, |
| 114σωριασμένα να τα σπρώξηη κατάρα του Θεού,κι απ’ εκεί να τα μαζώξηο αδελφός του Φεγγαριού. | 121και πηδούν όλες οι κόρεςμε τς αγκάλες ανοικτές,τραγουδώντας, ανθοφόρες,με τα τύμπανα κι εκειές. |
| 115Κάθε πέτρα μνήμα ας γένη,και η Θρησκεία κι η Ελευθεριάμ’ αργοπάτημα ας πηγαίνημεταξύ τους, και ας μετρά. | 122Σε γνωρίζω από την κόψητου σπαθιού την τρομερή,σε γνωρίζω από την όψη,που με βία μετράει τη γή. |
| 116Ένα λείψανο ανεβαίνειτεντωτό, πιστομητό,κι άλλο ξάφνου κατεβαίνεικαι δεν φαίνεται και πλιό. | 123Εις αυτήν, είν’ ξακουσμένο,δεν νικιέσαι εσύ ποτέ·όμως, όχι, δεν είν’ ξένοκαι το πέλαγο για σέ. |
| 117Και χειρότερα αγριεύεικαι φουσκώνει ὁ ποταμός·πάντα πάντα περισσεύειπολυφλοίσβισμα και αφρός. | 124Το στοιχείον αυτό ξαπλώνεικύματ’ άπειρα εις τη γη,με τα οποία την περιζώνεικι είναι εικόνα σου λαμπρή. |
| 118Ά! γιατί δεν έχω τώρατη φωνή του Μωυσή;Μεγαλόφωνα, την ώραόπου εσβηούντο οι μισητοί, | 125Με βρυχίσματα σαλεύει,που τρομάζει η ακοήκάθε ξύλο κινδυνεύεικαι λιμιώνα αναζητεί. |
| 119τον Θεόν ευχαριστούσεστου πελάου τη λύσσα εμπρός,και τα λόγια ηχολογούσεαναρίθμητος λαός· | 126Φαίνετ’ έπειτα η γαλήνηκαι το λάμψιμο του ηλιού,και τα χρώματα αναδίνειτου γλαυκότατου ουρανού. |

|  |  |
| --- | --- |
| 127Δεν νικιέσαι, είν’ ξακουσμένο,στην ξηράν εσύ ποτέόμως, όχι, δεν είν’ ξένοκαι το πέλαγο για σέ. | 134Κειές τες δάφνες που εσκορπίστετώρα πλέον δεν τες πατεί,και το χέρι όπου εφιλήστεπλέον, ά! πλέον δεν ευλογεί. |
| 128Περνούν άπειρα τα ξάρτια,και σαν λόγγος στριμωχτάτα τρεχούμενα κατάρτια,τα ολοφούσκωτα πανιά. | 135Όλοι κλαύστε· αποθαμένοςο αρχηγός της Εκκλησιάς·κλαύστε, κλαύστε κρεμασμένοςωσάν ν’άτανε φονιάς. |
| 129Σύ τες δύναμές σου σπρώχνεις,και αγκαλὰ δεν είν’ πολλές,πολεμώντας άλλα διώχνεις,άλλα παίρνεις, άλλα καις | 136Έχει ολάνοιχτο το στόμαπ’ ώρες πρώτα είχε γευθείτ’ Άγιον Αίμα, τ’ Άγιον Σώμα·λες πως θενά ξαναβγή |
| 130 με επιθύμια να τηράζηςδυό μεγάλα σέ θωρώ,και θανάσιμον τινάζειςεναντίον τους κεραυνό. | 137η κατάρα που είχε αφήσειλίγο πριν να αδικηθήεις οποίον δεν πολεμήσῃκαι ημπορεί να πολεμή. |
| 131Πιάνει, αυξαίνει, κοκκινίζεικαι σηκώνει μία βροντή,και το πέλαο χρωματίζειμε αιματόχροη βαφή. | 138Την ακούω, βροντάει, δεν παύειεις το πέλαγο, εις τη γη,και μουγκρίζοντας ανάβειτην αιώνιαν αστραπή. |
| 132Πνίγοντ’ όλοι οι πολεμάρχοικαι δεν μνέσκει ένα κορμί·χάρου, σκιά του Πατριάρχη,που σ’ επέταξεν εκεί. | 139Η καρδιά συχνοσπαράζει…Πλην τί βλέπω; Σοβαράνα σωπάσω με προστάζειμε το δάκτυλο ἡ θεά. |
| 133Εκρυφόσμιγαν οι φίλοιμε τ’ς εχθρούς τους τη Λαμπρή,και τους έτρεμαν τα χείληδίνοντάς τα εις το φιλί. | 140Κοιτάει γύρω εις την Ευρώπητρεις φορές μ’ ανησυχιά·προσηλώνεται κατόπιστην Ελλάδα, και αρχινά: |

|  |  |
| --- | --- |
| 141Παλληκάρια μου! οι πολέμοιγια σάς όλοι είναι χαρά,και το γόνα σας δεν τρέμειστους κινδύνους εμπροστά. | 148Τέτοια αφήστενε φροντίδα·όλο το αίμα οπού χυθήγια θρησκεία και για πατρίδα,όμοιαν έχει την τιμή. |
| 142Απ’ εσάς απομακραίνεικάθε δύναμη εχθρική·αλλά ανίκητη μια μένειπου τες δάφνες σας μαδεί. | 149Στο αίμα αυτό, που δεν πονείτε,για πατρίδα, για θρησκειά,σας ορκίζω, αγκαλιασθήτεσαν αδέλφια γκαρδιακά. |
| 143Μία, που όταν ωσάν λύκοιξαναρχόστενε ζεστοί,κουρασμένοι από τη νίκη,άχ! τον νουν σας τυραννεί. | 150Πόσον λείπει, στοχασθήτε,πόσο ακόμη να παρθήπάντα η νίκη, αν ενωθήτε,πάντα εσάς θ’ ακολουθή. |
| 144Η Διχόνια, που βαστάειένα σκήπτρο η δολερήκαθενός χαμογελάει,πάρ’ το, λέγοντας, κι εσύ. | 151Ώ ακουσμένοι εις την ανδρεία!…Καταστήστε ένα σταυρόκαι φωνάξετε με μία:Βασιλείς, κοιτάξτ’ εδώ. |
| 145Κειό το σκήπτρο που σας δείχνει,έχει αλήθεια ωραία θωριά·μην το πιάστε, γιατί ρίχνειεισέ δάκρυα θλιβερά. | 152σημείον που προσκυνάτεείναι τούτο, και γι’ αυτόματωμένους μας κοιτάτεστον αγώνα το σκληρό. |
| 146Από στόμα όπου φθονάει,παλικάρια, ας μην ’πωθή,πως το χέρι σας κτυπάειτου αδελφού την κεφαλή. | 153Ακατάπαυστα το βρίζουντα σκυλιά και το πατούνκαι τα τέκνα του αφανίζουνκαι την πίστη αναγελούν. |
| 147Μην ειπούν στο στοχασμό τουςτὰ ξένα έθνη αληθινά:«Εάν μισούνται ανάμεσό τους,δεν τους πρέπει ελευθεριά». | 154Εξ αιτίας του εσπάρθη, εχάθηαίμα αθώο χριστιανικό,που φωνάζει απὸ τα βάθητης νυκτός: «Να ’κδικηθῶ». |

|  |  |
| --- | --- |
| 155Δὲν ακούτε εσείς εικόνεςτου Θεού, τέτοια φωνή;Τώρα επέρασαν αιώνεςκαι δεν έπαυσε στιγμή. |  |
| 156Δεν ακούτε; εις κάθε μέροςσαν του Άβελ καταβοά·δεν είν’ φύσημα του αέροςπου σφυρίζει εις τα μαλλιά. |  |
| 157Τί θα κάμετε; θ’ αφήστενα αποκτήσωμεν εμείςΛευθεριάν, ή θα την λύστεεξ αιτίας Πολιτικής; |  |
| 158Τούτο ανίσως μελετάτε,ιδού, εμπρός σας τον Σταυρό·Βασιλείς! ελάτε, ελάτε,και κτυπήσετε κι εδώ». |  |
|  |  |
| *Σύνολο στροφών: 158* |  |

Διονύσιος Σολωμός